section_heading: Europa
paragraph_text: Košarkašku karijeru započeo je 1985. u dresu Jugoplastike Split. U nekoliko godina provedenih u Splitu, osvojio je tri uzastopna naslova europskog prvaka. Izabran je u 2. krugu (51. ukupno) NBA drafta 1991. od Houston Rocketsa, ali nije odmah otišao u Ameriku nego je ostao u Splitu. Nakon proglašenja Hrvatske samostalnosti i raspada Jugoslavije 1991. godine, Tabak je pozvan u hrvatsku reprezentaciju za odlazak na Olimpijske igre u Barceloni. Zajedno s budućim članom košarkaške Kuće slavnih Draženom Petrovićem, odveo je hrvatsku reprezentaciju do srebra na Olimpijskim igrama, izgubivši u finalu od američkog Dream teama, predvođenu najboljim košarkašem u povijesti NBA Michaelom Jordanom. Tabak je karijeru nastavio u talijanskom prvenstvu, igrajući za Baker Livorno i Recoaro Milano. U dvije sezone koje je proveo u talijanskom prvenstvu, prosječno je bilježio double-double učinak, gađajući odličnih 60 % iz igre.